Hertsi (kauppakeskus)

Hertsi on Helsingin Herttoniemessä sijaitseva kauppakeskus, jonka rakennustyöt valmistuivat keväällä 2020. Ruokakauppojen ja ravintoloiden lisäksi kauppakeskuksessa on muun muassa kirjasto, nuorisotilat sekä myöhemmin avattava päiväkoti.

Aiemmin rakennettu kauppakeskus Megahertsi kuuluu osana keskukseen. Vuonna 2021 kauppakeskuksen tontille valmistuu kolme kerrostaloa, joissa on yhteensä 250 asuntoa.

Kauppakeskus avattiin 19. maaliskuuta 2020. Avajaiset pidettiin koronavirusepidemian keskellä huolimatta suosituksista välttää suuria tapahtumia.

Kerrokset 
Kauppakeskuksen alin myymälätaso on katutaso, jonka suurin liike on Tokmanni. Ensimmäisessä kerroksessa, Prisma-tasolla, sijaitsevat muun muassa Prisma, Kotipizza, Fafa’s, Arnolds, Musti ja Mirri, Silmäasema sekä Veikkauksen Pelaamo. Toisen kerroksen vuokralaisia ovat muun muassa Elixia, Fitness24Seven, Herttoniemen kirjasto sekä Helsingin kaupungin nuorisopalvelut.

Lähteet

Aiheesta muualla 
Hertsin www-sivut

Helsingin kauppa- ja ostoskeskukset‎
Herttoniemi